
Useimpien arcade-tyyppisten pelien pelaaminen vaatii vain lataus- 
ohjeiden lukemisen. Pelin säännöt oppii peliohjaimeen tarttumal- 
la. 

Theatre Europe on toisenlainen peli. Se ei ole kuitenkaan moni- 
mutkainen, mutta peliä oppii käyttämään helpommin ja nopeammin 
lukemalla tämän ohjekirjan huolellisesti läpi. 

Theatre Europe esittää Euroopassa tapahtuvan kuvitellun sodan 

30 ensimmäistä päivää. Pelaaja voi olla joko NATON: n tai Varso- 
van liiton joukkojen komentaja. Komennossasi on ilma- ja maa- 
joukkoja, joita tuet tekemällä strategisia ydiniskuja tai käyt- 
tämällä kemiallisia aseita. 

Varsovan liiton joukkojen komentajan tehtävänä on poistaa Pohjois- 
Atlantin sopimusliiton (NATO) joukkojen keskitysten aiheuttama 
uhka. *Tavoite saavutetaan miehittämällä Länsi-Saksa. 

NATOin komentajan on pysäytettävä Varsovan liiton joukkojen 
eteneminen Euroopassa. 



2. LATAUS 

Kasetti: 

Varmista, että nauha on kasetilla kelattu alkuun. Laita kasetti 
nauha-asemaan. Kytke peliohjain porttiin 2. Paina SHIFT- ja 
RUN/STOP-näppäimiä samanaikaisesti. Näyttöön tulee teksti; 
"PRESS PLAY ON TAPE". Paina nauha-aseman PLAY-näppäintä. Ohjel- 
man lataus kestää muutaman minuutin. Aloita lataaminen uudestaan 
alusta, jos näytölle tulostuu virheilmoitus. 

Levyke : 

Laita levyke levykeasemaan ja kirjoita LOAD Ohjelman 
latauduttua kokonaan konfeen muistiin kirjoita RUN. 



3. ALOITUS 

Opit pelaamisen helpoimmin seuraavan esimerkkipelin avulla. 
Tee ensimmäisellä kerralla ohjeiden mukaan. Kun ohjelma on 
latautunut koneen muistiin, näytöllä on teksti "PRESS N FOR 
N.A.T.O. PRESS W FOR WARSAW PACT". Paina N-näppäintä. Tällöin 



4 



olet NATO: n komentaja. W-näppäimen painalluksella pääset Varso- 
van liiton joukkojen komentajaksi. 

Näytölle tulee teksti "PRESS 1, 2 OR 3 TO SELECT GAME LEVEL". 
Numeronäppäimillä valitaan pelitaso. Paina 1-näppäintä. Teks- 
tillä "PRESS A FOR ACTION SCREENS. PRESS N FOR NONE" kysytään 
haluatko toimintatilan (A) vai et (N). Paina A-näppäintä, 
Seuraavaan kysymykseen paina P-näppäintä, 



4. KARTTA 

Näet näytöllä Euroopan kartan. Ylin, keltainen rivi on TEKSTI- 
RIVI, jolla annetaan tietoja pelin vaiheista. Rivillä lukee 
"N.A.T.O MOVEMENT PHASE" eli NATO SIIRTOVUORO. Se kertoo, että 
NATO: n joukkoja voidaan siirrellä. 

Tekstirivin alapuolella on punainen suorakulmio, jossa lukee 
DEFCON 5. DEFCON tarkoittaa kuinka lähellä olemme täysimittaista 
ydinhyökkäystä. DEFCON 1 merkitsisi sitä, että ydinohjukset 
on juuri laukaistu. DEFCON: in vieressä oleva DAY-ruutu kertoo 

monesko harjoituspäivä on menossa. 

Kartassa Ruotsin kohdalla on valkoinen kohdistin. Kohdistinta 
tarvitaan tehtäessä siirtoja ja hyökkäyksiä. Kohdist InLa 1 i iku- 
tetaan peliohjaimella. Vasemmassa ylänurkassa oleva valkoinen 
REPORT BOX, esittää minkä armei jayksikön päällä kohdistin on 
ja sen vahvuuden. Vahvuudessa ARM merkitsee jalkaväkeä, AIR 
ilmatukea ja SUP huoltoyksiköitä. Seuraavassa kartan värien 
merkitys: 



SYMBOLI 



VÄRI 



MERKITYS 



Varjostus 



Ruskea 
Harmaa 



Vuori, vuoristo 

Valtioraja 



Viiva 

Risti 

Ympyrä 

Ympyrä 

Ympyrä 



Vaihteleva 
Sininen 
Punainen 
Keltainen 



NATO: n yksikkö 
Varsovani iiton - 
Puolueeton - . • - 



Pääkaupunki 



5. YKSIKÖIDEN SIIRTO 



Aseta kohdistin jonkin NATO:n yksikön päälle ja paina peliohjai- 
men tulitusnäppäintä. Kohdistin muuttuu vihreäksi. Väri ilmoit- 
taa, että yksikkö on valmis liikkumaan. Kohdistimen liikkumavara 



kuvaa yksikön mahdollista liikkuma-aluetta. Paina tulitusnäp- 
päintä uudestaan, kun kohdistin on siinä kohdassa, johon haluat 
siirtää yksikön. Kohdistin muuttuu valkoiseksi ja yksikkö siir- 
tyy haluamaasi kohtaan kartalla. Yksikön ympyrän keskelle tulee 
musta piste osoittamassa, että yksikköä on jo siirretty. Kukin 
yksikkö voi siirtyä vain kerran kullakin kierroksella. Tavalli- 
nen yksikkö ei voi siirtyä toisen yksikön päälle eikä merelle. 
Vuoristossa siirtyminen on normaalia hitaampaa, siksi vuoristossa 
liikkuva yksikkö voi siirtyä vain joka toisella kierroksella. 

Paina välilyöntinäppäintä halutessasi siirtyä seuraavaan vaihee- 
seen. 



6. HYÖKKÄYS 

Tekstirivillä lukee nyt "N.A.T.O ATTACK PHASE" (NATO: n hyökkäys- 
vaihe). Jos haluat hyökätä, aseta kohdistin hyökkäävän yksikkösi 
päälle ja paina peliohjaimen tulitusnäppäintä. Tällöin kohdistin 
muuttuu vihreäksi. Kohdistimen liikkuma-alue osoittaa jälleen 
sen kuinka pitkälle yksikkö voi hyökätä. Sijoita vihreä kohdis- 
tin sen vastustajan yksikön päälle, jonka kimppuun hyökkäät, 
ja paina tulitusnäppäintä. Molemmat yksiköt merkitään mustalla 
pisteellä, osoituksena, että ne osallistuvat taisteluun. Omia 
yksiköitäsi vastaan et voi hyökätä, mutta useampi kuin yksi 
yksikkösi voi hyökätä saman vihollisyksikön kimppuun. 

Paina välilyöntinäppäintä halutessasi siirtyä seuraavaan vaihee- 
seen. 

7. TOIMINTATILA 

Seuraavat ohjeet pätevät vain, jos olet valinnut pelin alussa 
toimintatilan painamalla A-näppäintä. Jos painoit N-näppäintä, 
jatka •osasta KARTTAHYÖKKÄYKSET. 

Tekstirivillä pyydetään valitsemaan taistelu (SELECT BATTLE). 
Siirrä kohdistin jonkin hyökkäävän yksikkösi päälle (merkitty 
mustalla' pisteellä) ja paina tulitusnäppäintä. Paina välilyönti- 
näppäintä, jos et halua tällä kierroksella ^nähdä taistelua tai 
jos sinulla ei ole hyökkääviä yksiköitä. 

Kuvaruutuun tulee kuva horisonttia kohti etenevistä joukoistasi. 
Vastustaja on asemissa lähellä horisonttia, mahdollisesti myös 
näkymättömissä sen takana. Voit edistää hyökkäystä tuhoamalla 

vastustajan joukkoja oh juksillasi. Ohjus laukaistaan painamalla 
tulitusnäppäintä ja ohjataan maaliin siirtämällä tähtäin (valkoi- 
nen neliö) peliohjaimella maalin päälle. Kaikki kuvaruudulla 
näkyvät lentokoneet ovat vastustajan koneita, joita voit pudottaa 
samoilla ohjuksilla. Riippuen tuhoamiesi vastustajan joukkojen 
määrästä saat kertoimen, jöka vaikuttaa kaikkiin hyökkäyksiisi 
kuluvalla kierroksella. Jokainen ohjus vaikuttaa kertoimeen, 
joten koeta olla tuhlailematta niitä. ALKEISTAKTIIKKA-osassa 
kerrotaan tästä enemmän. 

Toimintatilasta siirrytään automaattisesti seuraavaan vaiheeseen. 
KARTTAHYÖKKÄYKSET 

Näytössä on Euroopan kartta, jolla taistelevat joukkosi erottuvat 
. välkkyvinä. Tuhotut yksiköt poistuvat kartalta. Osa yksiköistä 
saattaa joutua perääntymään tässä vaiheessa. 

8. TÄYDENNYSVAIHE 

Tekstirivillä lukee "N.A.T.O REBUILD PHASE ARM 1." (NATOin täyden- 
nysvaihe, jalkaväkeä yksi yksikkö). Kaikki yksikkösi saavat 
nyt numeron. Siirrä kohdistin jonkin yksikkösi päälle. Vasem- 
massa ylänurkassa olevassa REPORT BOX:issa näkyy yksikön nimi 
ja sen alla ARM-kohdassa sen jalkaväen vahvuus. Paina tulitus- 
näppäintä, jolloin täydennysyksikkö siirtyy kohdistimen osoitta- 
maan joukkoyksikköön. Tekstirivillä lukee nyt ARM 0. Paina 
välilyöntinäppäintä jaettuasi kaikki jalkaväen täydennysyksiköt. 

Voit lisätä tekstirivillä näkyvän vahvistuksen mihin yksikköihin 
tahansa. Ensimmäisenä päivänä vahvistus on yksi yksikkö. Vastaa- 
vasti vahvistetaan yksiköittesi ilmatukea. Paina välilyönti- 
näppäintä jaettuasi kaikki ilmavoimien täydennysyksiköt. Seuraa- 
va vaihe on tarvikkeiden jako (SUP.) Pelin mukana tulevassa 
karttalehdessä on oikealla puolella NATO: n täydennysten saapumis- 
aikataulu (REINFORCEMENT SCHEDULE). Huomaa, että ilmatuen täy- 
dennykset on lueteltu TAC AIR-sarakkeessa. Sarakkeessa AIR 
on ilmavoimien täydennykset. 

Täydennyksiä ei voi säästää. Täydennykset menetetään, jos niitä 
ei käytetä sillä kierroksella, jolla ne saapuvat. Minkään jouk- 
koyksikön ARM, AIR tai SUP-arvo ei voi olla enintään 9. 

Paina välilyöntinäppäintä halutessasi siirtyä seuraavaan vaihee- 
seen. 



9, ILMAVOIMAT 



TässS vaiheessa voidaan antaa ilmayksiköille jokin tehtävä tai 
siirtää se reserviin. Ilmavoimille saapuvat täydennykset siir- 
tyvät automaattisesti reserviin heti niiden saavuttua. Ilmavoi- 
mien täydennyksiä ei siis menetetä vaikka niitä ei käytettäisi 
samalla kierroksella kokonaan. 

Ilmavoimien reservien määrä näkyy näytön oikeassa yläkulmassa. 
Näytössä on myöskin ne tehtävät, jotka voidaan määrätä ilmavoi- 
millesi ja kuhunkin tehtävään määrättyjen yksiköiden lukumäärä. 
Tekstiosoitin osoittaa yksiköiden siirtoa resevistä (FROM RESER- 
VE) tehtäviin. Kohdistin siirretään peliohjaimella sen tehtävän 
kohdalle, johon halutaan lisätä yksiköitä. Kullakin tulitusaäp- 
päimen painalluksella siirtyy yksi yksikkö reservistä kyseiseen 
tehtävään. Paina välilyöntinäppäintä sijoitettuasi ilmayksiköt 
haluamallasi tavalla. 

Tekstiosoittimessa lukee nyt reserviin (TO RESERVE). Voit siir- 
tää vastaavasti kuin edellä ilmayksiköitä jostain tehtävästä 
takaisin reserviin osoittamalla kohdistimella mistä tehtävästä 
ja painamalla kerran tulitusnäppäintä kutakin siirrettävää yksik- 
köä kohden. Yksiköitä ei voi siirtää suoraan tehtävästä toiseen, 
vaan niiden on kuljettava reservin kautta, joten siirto toiseen 
tehtävään vie aina kaksi kierrosta. Ilmavoimiin kannattaa kiin- 
nittää erityistä huomiota, sillä vain sen avulla voidaan saavut- 
taa hyviä tuloksia pelissä. 

Kuhunkin tehtävään määrättyjen yksiköiden lukumäärän ilmoittava 
luku voi olla useamman värinen. Sen väri kertoo sinulle vastus- 
tajan samassa tehtävässä toimivien yksikköjen määrän. Vihreä 
numero osoittaa, että olet määrännyt kyseiseen tehtävään enemmän 
joukkoja kuin vastustajasi. Keltainen numero osoittaa, että 
yksiköitä on yhtä monta ja punainen puolestaan osoitaa sen, 
että vastustajalla on enemmän yksiköitä määrättynä siihen tehtä- 
vään. Huoml Tämä pätee vain pelitasolla 1. Muita tasoja kos- 
kien katso kohtaa Edistynyt peli. 

Pelitasolla 1 ilmavoimille voidaan määrätä vain neljä erilaista 
tehtävää: 

ILMAHERRUUS (AIR SUPERIORITY) -tehtävään määrätyt ilmavoimien 
yksiköt pyrkivät saavuttamaan ilmaherruuden taistelukentän (Eu- 
rooppa) yllä. Tehtävä on erittäin tärkeä, sillä se vaikuttaa 
kaikkien muiden toimenpiteiden menestyksellisyyteen. 

VASTAISKU (COUNTER AIR) -tehtävään määrätyt yksiköt yrittävät 
tuhota vastustajan lentokenttiä. Lentokenttien ja maassa olevien 
koneiden tuhoaminen edistää ilmaherruuden saavuttamista. 

MAALIIKENTEEN HÄIRINTÄ ( INTERDICTION ) -tehtävän tarkoituksena 
on tuhota vastustajan maanteitä, siltoja ja rautateitä. Jos 
onnistut tehtävässä, myöhästyvät vastustajalle saapuvat täyden- 
nykset. 

ILMATIEDUSTELU (AIR RECONNAISSANCE ) -tehtävällä hankitaan tietoja 
vastustajan joukkojen vahvuuksista. Mitä enemmän yksiköitä 
on määrätty tähän tehtävään sitä tarkempia saatavat tiedot ovat. 

10. ERIKOISTEHTÄVÄT 

Voit jättää tämän osuuden väliin painamalla N-kirjainta. Peli- 
taso 1 voidaan pelata ilman erikoistehtäviä. 

STRATEGINEN KEMIALLINEN HYÖKKÄYS (STRATEGIC CHEMICAL LAUNCH) 
-tehtävässä käytetään kemiallisilla kärjillä varustettuja ohjuk- 
sia (OAS). Ohjusten maalina on vastustajan teollisuuskaupungit. 
Vastustaja saattaa vastata kemialliseen hyökkäykseen ydinasehyök- 
käyksellä. 

STRATEGINEN YDINHYÖKKÄYS (STRATEGIC NUCLEAR LAUNCH) laukaistaan 
painamalla f 1-f unktionäppäintä. Hyökkäyksen toteutumiseksi 
sinulta kysytään varmistuskoodia (NUCLEAR AUTHORISATION CODE). 
Jos annat väärän koodin menetät tämän peli vaiheen. Koodi voidaan 
antaa vain kerran jokaisessa pelissä. Annettuasi oikean koodin 
valitset hyökkäyksen tavan liikuttamalla peliohjaimella kontrol- 
linuolta ja vahvistat valinnan painamalla tulitusnäppäintä. 

Erilaiset ydinhyökkäysmahdollisuudet : 

NORMAALI VALMIUSTILA (STANDBY). 

Hyökkäystä ei suoriteta, peli jatkuu seuraavasta vaihees- 
ta. 

STRATEGINEN HYÖKKÄYS (STRATEGIC LAUNCH). 
Hyökkäys suoritetaan tutkan avulla haluttuun maaliin. 
SUUNNITELMA TÄYSTUHO (FIRE-PLAN WARM pURPY) 
Hyökkäyksessä laukaistaan suurin osa ohjuksistasi usei- 
siin eri kohteisiin. Västusta jan vastatoimet tulevat 
olemaan äärimmäiset. Sinua on varoitettu. 

Pelitasolla 1 ei tarvitse välittää viittauksista REFLEX SYS- 
TEM: iin eikä sitä saa kytkeä toimintaan. Kullakin kierroksella 
voidaan hyökätä vain kerran. 

Paina välilyöntinäppäintä halutessasi siirtyä seuraavaan vaihee- 
seen. 



11. TUTKA 

Tutkassa näet omat ja vastustajan oh jushyökkäykset . Jos olet 
valinnut strategisen ydinhyökkäyksen on näytöllä myös hyökkäys- 
kohdistin. Siirrä peliohjaimella hyökkäyskohdistin haluamasi 
kohteen päälle ja paina tulitusnäppäintä. Strategista ydinhyök- 
käystä ei voi tehdä ystävälliseen tai puolueettomaan kaupunkiin. 

Jos vastustajasi lähettää ohjushyökkäyksen, "tracking"-kohdistin 
osoittaa tutkan pinnalla vieraita ohjuksia ja oletettuun kohtee- 
seen ilmestyy " IP" -kohdistin, REPORT BOXrissa näet kohteen 
nimen. Vastustajan laukaistessa TÄYSTUHON ei kumpaakaan kohdis- 
tinta tule näyttöön. 



12. VASTUSTAJAN (TIETOKONE) VUORO 

Seuraavaksi vastustaja käy lävitse samat vaiheet. Näytössä 
näkyvät vastustajan hyökkäysvaihe sekä sen suorittamat yksiköiden 
siirrot. Toimi seuraavasti jos olet valinnut TOIMINTATILAN: 

Siirrä kohdistin jonkin hyökkäyksen kohteena olevan 

yksikkösi (musta piste) kohdalle ja paina tulitusnäppäin- 
tä. Toimintatilassa sinä olet nyt puolustuskannalla. 
Kaikki panssarivaunut ja lentokoneet kuuluvat vastustajan 
joukoille. Pyrit pysäyttämään hyökkäyksen tuhoamalla 
vastustajan yksiköitä. Toimi samoin kuin edellisessä 
toimintakentässä. Ainoa ero on vastustajan sijainnissa. 

Jos vastustaja päättää käyttää jotain kohdan 10 hyökkäyksistä, 
näet sen heti vastustajan vuoron alussa. Jos olet itsekin valin- 
nut saman tapaisen hyökkäyksen, näkyvät molemmat samanaikaisesti 
tutkan näytössä. 

13. ALKEISTAKTIIKKA 

Pelitasolla 1 kannattaa pidättäytyä käyttämästä kohdassa 10 
mainittuja hyökkäysmahdollisuuksia. Menetät hyökkäyksellä mah- 
dollisesti saavuttamasi edun, sillä vastustajasi vastaa hyökkäyk- 
seesi lähettämällä ydinasehyökkäyksen. NATO: n komentajana sinun 
tulee puolustaa Länsi-Saksaa, ei lähteä valloittamaan Moskovaa. 

Älä anna minkään joukkoyksikkösi ARM-arvon vähetä nollaan, muuten 
yksikkö tuhoutuu, jos sen kimppuun hyökätään. Joukkoyksikön 
tuhoutuessa menetät sen kaikki varusteet, ilmatuen jne. 

Toimintatilassa saatat onnistua saamaan ison hyvityskertoimen 
lähettämällä kaikki ohjuksesi heti kohteisiinsa, mutta se tyhjen- 
tää siimalla joukkoyksikön asevaraston. 

Pyri voittamaan ilmavoimillasi taistelu ilmatilan herruudesta, 
mutta älä anna ilmatiedusteluyksiköiden määrän pudota nollaan. 



14. PELITILANTEEN TALLENNUS, LATAUS JA LOPETUS 

Liikkumavaiheen (MOVEMENT PHASE) alussa voit lopettaa pelin 
painamalla f 1-näppäintä. Tämän jälkeen voit aloittaa pelin 
alusta painamalla R-näppäintä tai tallentamalla pelitilanteen 
S-näppäimellä. Laita kasetti kasettiasemaan ja paina C-näppäin- 
tä, jos haluat tallentaa samalle kasetille useamman kuin yhden 
pelitilanteen. Kirjoita muistiin kasettinauhurin nauhalaskimen 
lukema, paina nauhurin REGORD- ja PLAY-näppäimiä yhtä aikaa. 
Näyttö tyhjenee tallennuksen ajaksi. 

Kun haluat ladata nauhalta aikaisemmin tallennetun pelitilanteen, 
lataa ensin itse peli tavalliseen tapaan. Valitse pelin tasoksi 
ja nopeudeksi 1. Paina B-näppäintä ja laita tallennetun pelin 
sisältävä kasetti kasettiasemaan. Varmista, että nauha on kelat- 
tu oikealle kohdalle. Paina C-näppäintä ja nauhurin PLAY-näp- 
päintä. Tallennettu pelitilanne latautuu ja käynnistyy automaat- 
tisesti. 

Levykkeellä pelitilanteelle annetaan jokin nimi. Peli ladataan 
antamalla tämä nimi latauskäskyn jälkeen. 

HUOM! Älä tallenna pelitilannetta alkuperäiselle oh jelmakasetille 
tai levykkeelle! Muista käyttää alustettua levykettä tai tyhjää 
kasettia* 

15 • EDISTYNYT PELI 

Seuraavat kohdat koskevat vain pelitasoja 2 ja 3 sekä Varsovan 
liiton komentajaa. 

LIIKKUMINEN 

Kaksi joukkoyksikköä voi vaihtaa keskenään paikkaa^ jos kumpikaan 
yksikkö ei ole liikkunut kuluvalla kierroksella. Valittuasi 
kohdistimen avulla toisen yksiköistä siirrä kohdistin toisen 
yksikön päälle ja paina tulitusnäppäintä. 

KEMIALLISET ASEET (CHEMICAL RELEASE) 

Yksiköiden siirto -vaiheen jälkeen tekstirivillä lukee "ENTER 
CHEMICAL RELEASE CODE OR PRESS N" (Anna kemiallisten aseiden 
käyttökoodi tai paina N-näppäintä ) . Halutessasi käyttää kemial- 
lisia aseita paina Y-näppäintä. Joukko-osastosi saavat nyt 
kemialliset aseet käyttöönsä. Kemialliset aseet aiheuttavat 
vastustajalle suuremmat tappiot ja antavat sinelle hyvän hyök- 
käyskertoimen. Annettuasi valtuutuksen kemiallisten aseiden 
käyttöön et voi enää perua sitä. Aseita käytetään sodan loppuun 
asti. HUOM! Kemiallisten aseiden käyttö on kielletty kansainvä- 
lisin sopimuksin. 

HYÖKKÄYKSEN MURTAMINEN ( ASSAULT-BREAKER) 

Hyökkäyksen murtamisella tarkoitetaan ilmahyökkäystä, jossa 
ilmataisteluyksikkösi hyökkäävät vastustajan maavoimien yksi- 
köiden kimppuun. Seuraava on voimassa vain, jos hyökkäyksen 
murtamiseen on määrätty vähintään yhdeksän ilmavoimien yksikköä: 
Ennen hyökkäysvaihetta tekstirivillä lukee "SELECT AS- 
SAULT-BREAKER TARGET" (Valitse hyökkäyksen murtamisen 
kohde). Aseta kohdistin (AB) sen vastustajan joukkoyksi- 
kön päälle joka on murtamisen kohteena ja paina tulitus- 
näppäintä. Vastustajalle aiheuttamasi tappiot näet 
joukkoyksikön ARM-arvosta. Myös tehtävään osallistuneet 
ilmavoimien yksikkösi kärsivät menetyksiä. Kutakin 
kierrosta kohden voit käyttää ain kerran hyökkäyksen 
murtamista. 

VARSOVAN LIITON ERIKOISJOUKOT 

Varsovan liitolla on kaksi erikois joukkoyksikköä, 1. Laskuvar joyk- 
sikkö (1. Airborne Army) ja 1. Meri jalkaväkiyksikkö (1. Amphi- 
bious Army). 

1. Meri jalkaväkiyksikkö pystyy liikkumaan merellä. 
Pelin alussa yksikkö on merellä ja voi tarvittaessa 
jäädä sinne koko pelin ajaksi. Rantauduttuaan yksikkö 

ei voi enää palata merelle. Joukkoyksikkö muuttuu taval- 
liseksi maavoimien yksiköksi. 

1. Laskuvar joyksikkö kykenee siirtymään joukkojenkulje- 
tuskoneilla vastustajan linjojen taakse. Joukkoyksikön 
ensimmäisellä siirrolla se voidaan kuljettaa lentokoneil- 
la} jonka jölkeen yksikkö muuttuu tavalliseksi jalkavä- 
kiyksiköksi • 

Meri jalkaväki ei voi ottaa täydennyksiä vastaan merellä eikä 
Laskuvar joyksikkö ennen kuin se on siirtynyt ensimmäisen kerran. 
Tämän jälkeen voidaan ainoastaan yksiköiden SUP-lukua nostaa. 
Yksiköt voivat toisin sanoen ottaa vastaan vain varustetäydennyk- 
siä. 

Varsovan liiton erikoisjoukkojen liikkumista rajoittavat useat 
tekijät, jotka havaitset pelin kuluessa. 

ILMAVOIMAT 

Hyökkäyksen murtaminen -toimenpide on selostettu jo aiemmin. 
Muut ilmavoimien erikoistoimenpiteet ovat seuraavat: 

SYVÄISKU (DEEP STRIKE) pyrkii tuhoamaan vastustajan 
komentokeskuksen. -Tällöin vastustajan täydennykset 
saattavat myöhästyä. Myös vastustajan hyökkäyksen mur- 
tamistoimenpiteet voivat loppua. Syväisku saattaa johtaa 
ydinasein tehtävään kostohyökkäykseen. 

RAUTAKÄÄRME (IRON-SNAKE) -toimenpiteellä ilmavoimasi 
tuhoavat vastustajan rautatieverkon. Seurauksena saat- 
tavat vastustajan täydennykset myöhästyä tai jopa tuhou- 
tua. 

Pelitasoilla 2 ja 3 ilmayksikkö jen numeroiden väri antaa edel- 
leenkin tietoja vastustajan ilmavoimien vahvuudesta, mutta nyt 
osa tiedoista saattaa olla vääriä. 

ERIKOISTEHTÄVÄT 

Olet saattanut oivaltaa, että vastustaja voi käynnistää täysimit- 
taisen ydinsodan omalla vuorollaan. Sinä voit vastata hyökkäyk- 
seen vasta omalla pelivuorollasi. Tällaista tilannetta ehkäise- 
mään voit käyttää Refleksi järjestelmää (REFLEX-SYSTEM^) . Annet- 
tuasi ydinaseiden käyttöön oikeuttavan koodin voit kytkeä Reflek- 
si järjestelmän toimintaan. Refleksi järjestelmä käynnistää vas- 
tustajan ohjushyökkäyksen havaittuaan automaattisesti ydinhyök- 
käyksen. Refleksi järjestelmän heikkoutena on se, että se ei 

pysty erottamaan kemiallista hyökkäystä ydinhyökkäyksestä* 
Voit varmasti mieltää ne vaarat, joita Refleksi järjestelmän 
käyttö aiheuttaa. 

Refleksi järjestelmä kytketään painamalla f 5-näppäintä SPECIAL 
MISSIONS -vaiheessa. 

TAKTIIKKA 

Varsovan liitto: 

Muista, että tavoitteenasi on valloittaa Länsi-Saksa. 
Näyttävät hyökkäykset etelässä puolueettomiin maihin 
hukkaavat aikaa ja voimavarojasi. Vasta italialaisten 
joukkojen provokaatio puolueettomiin maihin kannattaa 
torjua viemällä joukkoja etelään. 

Pelin alussa sinun pitäisi yrittää hyötyä mahdollisimman 
paljon siitä ylivoimasta, joka Varsovan liiton ilmavoi- 
milla on ilmatilassa. Ajan kuluessa NATOm joukot pys- 
tyvät nopeammin lisäämään ilmavoimiaan. 



1 THEATRE EUROPE:n Ref leksi jär jestelmä toimii aivan kuten tie- 
tokoneohjattu puolustusjärjestelmä, joka parhaillaan saavuttaa 
suosiota Yhdysvaltain puolustusministeriössä Pentagonissa. 
Science Digest, March 1985. 

16. KAUKOKIRJOITIN 

ydinhyö]<;j<:äysten ja kemiallisten aseiden käytön yhteydessä näytöl- 
le ilmestyy kaukokir joittimen (WARCOMP ONLINE) keltainen sivu. 
Kaukokir joitin kertoo ydinhyökkäyksen kohteen ja tuloksen; CITY 
DESTROYED - kaupunki tuhoutunut tai CITY UNINHIBITABLE - kaupunki 
asumiskelvoton. Taktisten kemiallisten aseiden käytöstä vastus- 
tajan joukkoja vastaan kaukokir joitin ilmoittaa mm. että siviili- 
uhrien määrää yritetään rajoittaa. 

Kaukokir joitinsivusta päästään takaisin painamalla välilyöntinäp- 
päintä. 



17. PELIN LOPPU 

Peli loppuu, jos NATO pystyy puolustamaan menestyksellisesti 
koko kuukauden ajan tai Varsovan liitto saa valloitettua Länsi- 
Saksan. Näytössä ilmoitetaan kumpi osapuoli sai täytettyä ta- 
voitteensa (NATO VICTORY tai WARSAW PACT VICTORY) sekä sinun 
komentajan tai tosi prosentteina (YOUR COMMAND ABILITY %). Jos 
sinä olet valinnut ydinhyökkäyksen muodoksi Suunnitelma Täystuhon 
tai vastustajasi laukaisee täyden ydinhyökkäyksen, ei pelissä 
voita kumpikaan osapuoli. Suurin osa ihmiskunnasta menehtyy 
ydintalven seurauksena (PROBABLE ONSET OF NUCLEAR WINTER? END 
OF 20TH CENTURY CIVILISATION ) . 

Uuden pelin voit aloittaa painamalla välilyöntinäppäintä. 

18. YKSIKKÖLUETTELO 

19. LÄHDETEOKSIA 

Suurin osa tämän ohjelman tekemisessä käytetyistä tosiasia- 
tiedoista on saatu seuraavista lähteistä: 

Kenraali Sir John Hackett & alii^ The Third World War 
Kenraali Sir John Hackett & alii. The Untold Story of the 

Third World War 
J.F. Dunningan, How to Make War 
The Balance of Military Power 
R. Bonds (toim.), American War Power 
R. Bonds \(toim.)r Soviet War Power 

Soviet Military Power^ julk. USA Department of Defense 
World Armaments and Disarmament Yearbook^ julk. SIPRI 

Janes Annuals 

Chemical Effects, julk. HMSO 
Nuclear Effects, julk. HMSO 
NATO;n tiedotus julkaisu ja 

Neuvostoliiton suurlähetystön tiedotus julkaisu ja 
Yhdysvaltain suurlähetystön tiedotus julkaisu ja 
Sanity, julk. CND 



